CELEX: 62012CN0287
Language: da
Date: 2012-06-07 00:00:00
Title: Sag C-287/12 P: Appel iværksat den 7. juni 2012 af Ryanair Ltd til prøvelse af dom afsagt af Retten (Femte Afdeling) den 28. marts 2012 i sag T-123/09, Ryanair Ltd mod Europa-Kommissionen

6.10.2012   
            
            
               DA
            
            
               Den Europæiske Unions Tidende
            
            
               C 303/11
            
         Appel iværksat den 7. juni 2012 af Ryanair Ltd til prøvelse af dom afsagt af Retten (Femte Afdeling) den 28. marts 2012 i sag T-123/09, Ryanair Ltd mod Europa-Kommissionen
   (Sag C-287/12 P)
   2012/C 303/21
   Processprog: engelsk
   
      Parter
   
   
      Appellant: Ryanair Ltd (ved lawyers E. Vahida og I.-G. Metaxas-Maragkidis)
   
      De andre parter i appelsagen: Europa-Kommissionen, Den Italienske Republik og Alitalia — Compagnia Aerea Italiana SpA
   
      Appellanten har nedlagt følgende påstande
   
   
               —
            
            
               Rettens dom (Femte Afdeling) af 28. marts 2012, forkyndt for appellanten den 29. marts 2012, i sag T-123/09, Ryanair Ltd mod Europa-Kommissionen, ophæves.
            
         
               —
            
            
               Det fastslås i henhold til artikel 263 TEUF og 264 TEUF, at en del af Kommissionens beslutning af 12. november 2008 vedrørende statsstøtte nr. C 26/2008 (lån på 300 mio. EUR til Alitalia SpA) annulleres, for så vidt som den ikke anordner tilbagesøgning af støtten fra Alitalias efterfølgere(e) og giver Italien en supplerende frist for at gennemføre beslutningen.
            
         
               —
            
            
               Det fastslås i henhold til artikel 263 TEUF og 264 TEUF, at hele beslutningen af 12. november 2009 vedrørende statsstøtte nr. N 510/2008 (salg af Alitalia SpA’s aktiver) annulleres.
            
         
               —
            
            
               Europa-Kommissionen bærer sine egne omkostninger og betaler omkostningerne afholdt af Ryanair.
            
         Subsidiært,
   
               —
            
            
               sagen hjemvises til Retten til fornyet behandling, og
            
         
               —
            
            
               afgørelsen om sagsomkostningerne i de to instanser udsættes.
            
         
      Anbringender og væsentligste argumenter
   
   Sagsøgeren har gjort gældende, at den appellerede dom bør ophæves af følgende grunde:
   
                
            
            
               Hvad angår Kommissionens beslutning af 12. november 2009 vedrørende statsstøtte nr. N 510/2008 (salg af Alitalia SpA’s aktiver):
               
                           1)
                        
                        
                           Der foreligger en tilsidesættelse af loven og procedurereglerne vedrørende formaliteten. Retten har afvist at anerkende Ryanairs indsigelser over for realiteten af Kommissionens beslutning og har omformuleret genstanden for Ryanairs søgsmål til et søgsmål, der udelukkende tilsigter at beskytte dets proceduremæssige rettigheder.
                        
                     
                           2)
                        
                        
                           Der foreligger en tilsidesættelse af artikel 4 og 7 i forordning (EF) nr. 659/1999 (1). De forpligtelser og kontrolmekanismer, der er tilføjet foranstaltningen i den oprindeligt anmeldte version, udgjorde ændringer og betingelser af den type, der er knyttet til beslutninger i henhold til artikel 7 i forordning (EF) nr. 659/1999. Appellanten finder, at Retten har begået en retlig fejl på grund af en fejlagtig kvalificering af forpligtelser og kontrolmekanismer som virksomhed.
                        
                     
                           3)
                        
                        
                           Der foreligger en tilsidesættelse af artikel 10 i forordning (EF) nr. 659/1999, idet Retten har afvist at sanktionere Kommissionens manglende undersøgelse af alle relevante aspekter af foranstaltningerne i deres sammenhæng.
                        
                     
                           4)
                        
                        
                           Der foreligger en tilsidesættelse af artikel 10 i forordning (EF) nr. 659/1999. Retten fandt, at Kommissionen ikke var forpligtet til at undersøge andre muligheder end salget af Alitalias aktiver som meddelt af Italien. Da Retten ikke undersøgte, om en privat investor ville have valgt en alternativ løsning, har den begået en retlig fejl.
                        
                     
                           5)
                        
                        
                           Andre tilfælde, hvor princippet om den markedsøkonomiske investor ikke er blevet anvendt.
                        
                     
                           6)
                        
                        
                           Manglende fastlæggelse af, hvilken part der skal tilbagebetale støtten. Appellanten finder, at Retten har begået en retlig fejl, idet den ikke har taget hensyn til den økonomiske kontinuitet mellem Alitalia og CAI.
                        
                     
         
                
            
            
               Hvad angår Kommissionens beslutning af 12. november 2008 vedrørende statsstøtte nr. C 26/2008 (lån på 300 mio. EUR til Alitalia SpA): Der foreligger en manglende begrundelse for afvisningen af at antage sagen til realitetsbehandling.
            
         
      (1)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT L 83, s. 1).